Nariadenie Komisie (ES) č. 783/2004
z 26. apríla 2004,
ktorým sa mení a dopĺňa nariadenie (ES) č. 1555/96, pokiaľ ide o spúšťacie prahy pre dodatočné clá na uhorky a čerešne okrem višní
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou [1], a najmä jeho článok 33 ods. 4,
keďže:
(1) nariadenie Komisie (ES) č. 1555/96 z 30. júla 1996 o pravidlách uplatňovania dodatočných dovozných ciel na ovocie a zeleninu [2] ustanovuje dozor pre dovoz produktov uvedených v jeho prílohe. Tento dozor je treba vykonávať v súlade s pravidlami stanovenými v článku 308d nariadenia Komisie (EHS) č. 2454/93 z 2. júla 1993, zavádzajúce ustanovenia pre vykonávanie nariadenia Rady (EHS) č. 2913/92 ustanovujúceho Colný kódex spoločenstva [3];
(2) na účely článku 5 ods. 4 Dohody o poľnohospodárstve [4] uzatvorenej počas uruguajského kola multilaterálnych obchodných rokovaní a na základe posledných údajov dostupných za rok 2000, 2001 a 2002, by spúšťacie prahy pre dodatočné clá na uhorky a čerešne okrem višní mali byť prispôsobené, aby zohľadnili novú situáciu vyplývajúcu z rozšírenia spoločenstva 1. mája 2004;
(3) následne by sa malo zmeniť a doplniť nariadenie (ES) č. 1555/96;
(4) opatrenia ustanovené v tomto nariadení sú v súlade so stanoviskom Riadiaceho výboru pre čerstvé ovocie a zeleninu,
PRIJALA TOTO NARIADENIE:
Článok 1
Príloha k nariadeniu (ES) č. 1555/96 sa týmto nahrádza touto prílohou.
Článok 2
Toto nariadenie nadobúda účinnosť nasledujúci deň po uverejnení v Úradnom vestníku Európskej únie.
Uplatňuje sa od 1. mája 2004.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 26. apríla 2004